Kui saad lapse, kulub suurem osa energiat temaga tegelemisele ja võib-olla unustad seetõttu pöörata endale tähelepanu. Rinnaga imetamise ajal on aga äärmiselt oluline süüa tervislikult, et su keha saaks kõik vajalikud toitaineid, sest see mõjutab ka su lapse tervist.
Rinnaga imetades kulutab keha ligi 500 kalorit. Seetõttu aitab imetamine taastada raseduseelse kaalu kiiremini ja kergelt. Keha kasutab rinnapiima tootmiseks rasva, süsivesikuid, immuunrakke ja palju muud. Mida rohkem saab keha aga toitaineid, seda parem on toota rinnapiima.
Vaata, millised on need kümme toitu, mida iga rinnaga imetav ema peaks sööma.
1. Kaerahelbepuder
See on soodne ja seda on lihtne valmistada. Kaerahelvestes on rohkelt kiudaineid ja proteiini ning lisaks tekitab see pikaks ajaks täiskõhutunde. Organism seedib kaerahelbeputru aeglaselt ja hoiab veresuhkrutaseme normaalsena.
2. Munad
Munad sisaldavad palju proteiini ja kõiksuguseid aminohappeid, mida laps vajab. Lisaks on munades koliin ehk B4-vitamiin, mis on lapse arengule kasulik. Uuringud on näidanud, et koliin on kasulik ka lapse aju arengule.
3. Avokaado
Avokaado on väga toitaineterikas. Üks avokaado sisaldab umbes 2 grammi valku, 15 grammi tervislikku rasva ja 9 grammi süsivesikuid, millest umbes 7 grammi on kiudaineid. Lisaks on avokaados C-, K-, B5-, B6- ja E-vitamiin. Väiksemas koguses sisaldab avokaado ka tsinki, fosforit, mangaani, vaske, rauda ja magneesiumit. Avokaado mõjub hästi ka sinu vere ja kolesteroolitasemele.
4. Kreeka jogurt
Kausitäis Kreeka jogurtit on suurepärane hommikusöök või lihtsalt kerge vahepala. Kreeka jogurt sisaldab rohkelt probiootikume, mis mõjuvad soodsalt inimese mikrofloorale ja parandavad tervislikku seisundit. Lisaks tugevdab see nii sinu kui ka lapse immuunsüsteemi. Jogurtis on ka B12-vitamiini, proteiini ja kaltsiumit.
5. Oad ja kaunviljalised